b'\n_START_ARTICLE_\nMarija Krajnik\n_START_SECTION_\n\xc5\xbdivljenjepis\n_START_PARAGRAPH_\nM. Krajnik roj. Debelak je bila rojena v Sovodnju v Poljanski dolini, kot najmlaj\xc5\xa1a h\xc4\x8di v \xc5\xa1tevilni dru\xc5\xbeini. Njen o\xc4\x8de Matija Debelak je bil vojni invalid s So\xc5\xa1ke fronte, sicer pa poklicni fotograf. Mati Amalija, roj. Kacin, pa je imela svojo trgovino v Sovodnju._NEWLINE_Kot dijakinja je pri\xc5\xa1la v Rete\xc4\x8de in \xc5\xa1e danes tam \xc5\xbeivi. Polovico svojega \xc5\xbeivljenja je bila zaposlena v Kolinski, v Ljubljani._NEWLINE_Pesniti je za\xc4\x8dela \xc5\xa1ele po petdesetem letu, ko je obiskovala \xc5\xbdabotovo literarno delavnico. Pi\xc5\xa1e kratke pesmi, v\xc4\x8dasih zelo kratke, v\xc4\x8dasih pa dolge epske balade._NEWLINE_Njena prva samostojna pesni\xc5\xa1ka zbirka je Gube na njenem obrazu (1999) (COBISS). Njeno drugo samostojno delo je knjiga proze in poezije Korenine belih brez (2006) (COBISS) v kateri je popisna zgodovina njene rodbine v Sovodnju in Stari Oselici. Sicer svoje pesmi objavlja v zbornik in reviji, ki jih izdaja ZKO.'